Document ID: /roh_data/filtered/fineweb-2-filterrobots_roh.jsonl.gz/34285

Ferrari ha preschentà lur novissim auto da la furmla 1 «SF1000» cun ina show pompusa, cun musica d'orchester, in chor, DJ e sautunzas e sautunzs sin tribuna d'in teater en la citad da Reggio Emilia. Cun il «SF1000» vul Ferrari puspè ina giada gudagnar in titel da campiun mundial.
Il num da l'auto è in avis sin il 1000avel Grand Prix da la marca tradiziunala da la furmla 1. La cursa da giubilem da Ferrari vegn ad avair lieu ils 14 da zercladur tar il Grand Prix da Canada a Montreal.
RTR actualitad 08:00